આણંદ શહેરમાં મુખ્ય પોસ્ટ ઓફિસથી સ્ટેશન રોડ જવાના જીપીઓ રોડ ઉપર છેલ્લા પંદર દિવસથી આણંદ ટ્રાફિક પોલીસ દ્વારા આ રોડ ઉપર પાર્ક કરવામાં આવતા ફોર વ્હીલર તેમજ ટુ વ્હીલરને લોક મારી દેવામાં આવતા હોવાથી આ રોડ ઉપરના દુકાનદારો-વેપારીઓ તેમજ ખરીદી કરવા આવતી પ્રજાને પારાવાર મુશ્કેલીઓનો સામનો કરવો પડી રહ્યો છે. ટ્રાફિક પોલીસની ટોઈંગ વાનના માણસો દ્વારા મનસ્વી કામગીરી કરાતાં આ રોડ ઉપર ખરીદી આવતી પ્રજામાં ૭૦ ટકાનો ઘટાડો થઈ જતા વેપારીઓના ધંધા ઉપર પણ અસર થવા પામી છે.